Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, Gazte-boluntariotzan lortutako gaitasunak aitortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blascok, Legebiltzarreko Erregelamenduak ezarritakoaren babesean, honako galdera hau egiten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Boluntariotzak lan etengabea eta esker txarrekoa egin beharra dakar, baita arlo askotan ikastea ere; halatan, boluntarioak “informalki” hezten dira, eta batzuetan modu arautuan ere ikasten ahal diren gaitasunak lortzen dituzte. Hortaz, garrantzitsua da administrazioek boluntariotzan lortzen diren gaitasunen aitortza landu dezaten.

Nafarroako Gobernua nola ari da lantzen gazte-boluntariotzan lortutako gaitasunen aitortza?

Iruñean, 2023ko otsailaren 16an

Foru parlamentaria: Carlos Mena Blasco